b'\n_START_ARTICLE_\nMobile\n_START_PARAGRAPH_\nMobile (Mobilian), nekad sna\xc5\xbean indijanski narod sa Jugoistoka dana\xc5\xa1njih Sjedinjenioh Dr\xc5\xbeava, porodice Muskhogean, nastanjen u vrijeme dolaska Francuza du\xc5\xbe zapadne obale rijeke Mobile u Alabami, odnosno kako ka\xc5\xbee Swanton, izme\xc4\x91u Mobile i Tombigbee Rivera. Prema Ponce de Leonu (1540.) ovih Indijanaca je bilo nekih 6,500, a njima je vladao sa velikim utjecajem, poznati poglavica Tuscaloosa. Pleme se odr\xc5\xbealo negdje do prve polovice 18. stolje\xc4\x87a, od kada se vode kao nestali.\n_START_SECTION_\nIme\n_START_PARAGRAPH_\nIme Mobile prema Halbertu (1901), mo\xc5\xbeda dolazi od choctaw moeli , "to paddle". Swanton ne vjeruje ovom prijevodu. Indijanci rije\xc4\x8d Mobile izgovaraju \'moila\'. U De Sotovim kronikama pretvorila se u Mauilla, Mavila, ili Mauvila.\n_START_SECTION_\nPovijest\n_START_PARAGRAPH_\nMobile se spominju prvi puta otkri\xc4\x87em 1540. i to u krvavoj bici 18. listopada 1540. kada je Tuscaloosa napao \xc5\xa0panjolce i nanesao im te\xc5\xa1ke gubitke u mrtvima i ranjenima, ali je i sam izgubio 2,500 ratnika. Sljede\xc4\x87i susret sa bradatim \xc5\xa0panjolcima de\xc5\xa1ava se 1559., to De Luna prolazi kroz njihovu zemlju. Po zapisima Mobile su tada \xc5\xbeivjeli u selu Nanipacna. U kasnijem periodu nalazimo ih kod Gees Renda, na rijeci Alabama u dana\xc5\xa1njem okrugu Wilcox. U francuskim mapama ovo mjesto ozna\xc4\x8deno je sa "Vieux Mobiliens." Godine 1686. Mobile su u ratu sa Pensacola Indijancima, tako barem navodi \xc5\xa1panjolsko pismo. Dolaskom Francuza u ove krajeve Mobile \xc5\xbeive u podru\xc4\x8dju izme\xc4\x91u Tonbigbeeja i Alabame. Njihovi ostaci vjerojatno su uz druga plemena preseljeni na Indijanski Teritorij, gdje su izgubili identitet sa Choctaw Indijancima\n_START_SECTION_\nKultura\n_START_PARAGRAPH_\nMobile kulturno pripadaju plemenima Jugoisto\xc4\x8dnih sjedila\xc4\x8dkih ratara.'